Rikunarita-ORG/Wikinium huggingface dataset:
# Κομητεία Μοντερέι

| κομητεία Μοντερέι |
| --- |
|  |
|  |
| Χώρα | Ηνωμένες Πολιτείες Αμερικής |
| Διοικητική υπαγωγή | Καλιφόρνια |
| Πρωτεύουσα | Σαλίνας |
| Ίδρυση | 18  Φεβρουαρίου 1850 |
| Ονομάστηκε από | Κόλπος του Μοντερέι |
| Έκταση | 9.767 km² |
| Πληθυσμός | 439.035 (1  Απριλίου 2020) |
| Γεωγραφικές συντεταγμένες | 36°14′24″N 121°18′36″W |
| Ιστότοπος | Επίσημος ιστότοπος |
|  Σχετικά πολυμέσα |
| δεδομένα () |

Η **Κομητεία Μοντερέι** (αγγλικά: *Monterey County*), είναι κομητεία στην ακτή του Ειρηνικού της πολιτείας Καλιφόρνια των ΗΠΑ. Σύμφωνα με την απογραφή του 2020, ο πληθυσμός ήταν 439.035. Η μεγαλύτερη πόλη και έδρα της κομητείας είναι το Σαλίνας. Η κομητεία περιλαμβάνει τη Μητροπολιτική Στατιστική Περιοχή Σαλίνας. Η κομητεία συνορεύει με το νότιο τμήμα του κόλπου Μοντερέι, από τον οποίο πήρε και το όνομά της (το βόρειο μισό του κόλπου βρίσκεται στην κομητεία Σάντα Κρουζ). Τα γραφικά χαρακτηριστικά κατά μήκος της ακτογραμμής - όπως το Καρμέλ-μπάι-δε-Σι και το Μπιγκ Σουρ, έχουν κάνει την κομητεία διάσημη σε όλο τον κόσμο. Όταν η Καλιφόρνια ήταν υπό ισπανική και μεξικανική κυριαρχία, η πόλη του Μοντερέι ήταν η πρωτεύουσα της. Σήμερα, η οικονομία της κομητείας βασίζεται κυρίως στον τουρισμό στις παράκτιες περιοχές της και στη γεωργία στην περιοχή της κοιλάδας του ποταμού Σαλίνας. Οι περισσότεροι κάτοικοι της κομητείας ζουν κοντά στη βόρεια ακτή ή στην κοιλάδα Σαλίνας, ενώ η νότια ακτή και οι ορεινές περιοχές της ενδοχώρας είναι αραιοκατοικημένες.

## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 3.771 τετραγωνικών μιλίων (9.770 km), εκ των οποίων τα 3.281 τετραγωνικά μίλια (8.500 km2) είναι στεριά και τα 491 τετραγωνικά μίλια (1.270 km2) (13%) είναι νερό. Η κομητεία είναι περίπου 1,5 φορές μεγαλύτερη από την πολιτεία του Ντέλαγουερ και είναι περίπου παρόμοια σε πληθυσμό και μέγεθος με την κομητεία Σάντα Μπάρμπαρα.

### Γειτονικές κομητείες

* Κομητεία Σάντα Κρουζ (βόρεια)
* Κομητεία Σαν Μπενίτο (ανατολικά)
* Κομητεία Φρέσνο (ανατολικά)
* Κομητεία Κινγκς (νοτιοανατολικά)
* Κομητεία Σαν Λούις Ομπίσπο (νότια)

### Πόλεις

* Γκονζάλες
* Γκρίνφιλντ
* Κάρμελ-μπάι-δε-Σι
* Κινγκ Σίτι
* Μαρίνα
* Μοντερέι
* Ντελ Ρέι Όουκς
* Πασίφικ Γκρόουβ
* Σαλίνας
* Σαντ Σίτι
* Σισάιντ
* Σολεδάδ

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Κομητεία Μοντερέι στο Wikimedia Commons
# Λονγκ Μπιτς (Καλιφόρνια)

| Λονγκ Μπιτς |
| --- |
|  |
|

|  |  |
| --- | --- |
|  Σημαία |  Σφραγίδα |

 |
| Λονγκ Μπιτς
33°46′5″N 118°11′44″W |
|  |
| Χώρα | Ηνωμένες Πολιτείες Αμερικής |
| Διοικητική υπαγωγή | Κομητεία Λος Άντζελες |
| Ίδρυση | 1888 |
| Διοίκηση |
|  • Mayor of Long Beach, California | Rex Richardson (από 2022) |
|  • Μέλος του/της | GovAI Coalition |
| Έκταση | 133,322917 km² και 133,223001 km² |
| Υψόμετρο | 30 πόδι |
| Πληθυσμός | 466.742 (1  Απριλίου 2020) |
| Ταχ. κωδ. | 90801, 90802, 90803, 90804, 90805, 90806, 90807, 90808, 90809, 90810, 90813, 90814, 90815, 90822, 90831, 90832, 90833, 90840, 90842, 90844, 90846, 90847, 90848 και 90853 |
| Ζώνη ώρας | ζώνη ώρας Ειρηνικού |
| Ιστότοπος | Επίσημος ιστότοπος |
|  Σχετικά πολυμέσα |
|

Το λιμάνι της Λονγκ Μπιτς
Το **Λονγκ Μπιτς** (αγγλικά: *Long Beach*) είναι πόλη στην κομητεία Λος Άντζελες της Καλιφόρνια. Είναι η 36η πολυπληθέστερη πόλη στις Ηνωμένες Πολιτείες και 7η μεγαλύτερη στην Καλιφόρνια με πληθυσμό στην απογραφή του 2010 462.257 κατοίκους. Είναι η δεύτερη μεγαλύτερη πόλη του ευρύτερου Λος Άντζελες και σημαντική πόλη στη μητροπολιτική περιοχή του Λος Άντζελες.

Είναι σημαντική παραθαλάσσια πόλη των Ηνωμένων Πολιτειών, με μεγάλη σημασία στην οικονομία. Είναι το δεύτερο μεγαλύτερο λιμάνι των Ηνωμένων Πολιτειών με βάση τον αριθμό κοντέινερ, μετά το γειτονικό λιμένα του Λος Άντζελες, και ένα από τα μεγαλύτερα παγκοσμίως. Επίσης, στην περιοχή της πόλης υπάρχει σημαντική πετρελαιοβιομηχανία, καθώς πετρέλαιο υπάρχει υπεράκτια και στο υπέδαφος. Ο κατασκευαστικός τομέας περιλαμβάνει κατασκευή αεροσκαφών, μερών αυτοκινήτων, ηλεκτρικού και οπτικοακουστικού εξοπλισμού και επίπλωσης σπιτιών.

Το Λονγκ Μπιτς απέχει περίπου 30 χιλιόμετρα από το κέντρο του Λος Άντζελες και 170 από το Σαν Ντιέγκο.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Λονγκ Μπιτς (Καλιφόρνια) στο Wikimedia Commons
# Διάλογος (λογοτεχνία)

**Διάλογος** στη λογοτεχνία λέγεται η ανταλλαγή φράσεων ανάμεσα στα πρόσωπα ενός ποιήματος ή πεζογραφήματος, τα οποία είναι είτε φανταστικά είτε πραγματικά.

## Ιστορία

Η τέχνη του διαλόγου ανάγεται στην αρχαιότητα και χρησιμοποιείται μέχρι και σήμερα.

### Αρχαία Ελλάδα

Ο διάλογος χρησιμοποιήθηκε με μεγάλη συχνότητα στα έργα των συγγραφέων και των ποιητών της αρχαιότητας. Οι κυριότεροι συγγραφείς που έγραψαν διαλόγους ήταν ο Πλάτωνας -όπου ακόμη και σήμερα έχουν απομείνει περίφημοι οι διάλογοι του-, ο Σώφρονας, ο Λουκιανός και ο Κικέρωνας.

### Μεσαίωνας

Κατά την εποχή του Μεσαίωνα ο διάλογος χρησιμοποιήθηκε κυρίως σε μυστήρια και σε θρησκευτικά ποιήματα.

Την ίδια περίοδο της ιστορίας εμφανίστηκαν οι *αγώνες λόγων* και οι *διαλογικές αναμετρήσεις* με κύριο θέμα τη διαμάχη της Ψυχής και του Σώματος.

### Νεώτερα χρόνια

Κατά τα νεώτερα χρόνια, ο διάλογος χρησιμοποιήθηκε σε όλα τα λογοτεχνικά είδη, δηλαδή της ποίησης, της πεζογραφίας και του θεάτρου.

Τη διαλογική τεχνική έχουν χρησιμοποιήσει στα έργα τους ο Αδαμάντιος Κοραής, ο Διονύσιος Σολωμός, ο Κωστής Παλαμάς κ.ά.

## Κύρια χαρακτηριστικά

Ο διάλογος μπορεί να είναι ήρεμος, φιλικός, έντονος και συγκρουσιακός. Κύριο χαρακτηριστικό του, όμως, είναι η φυσικότητα που επιδιώκεται από το συγγραφέα, ώστε να προσεγγίζει την πραγματικότητα.

Η θεματολογία του ποικίλη, αλλά επικεντρώνεται κυρίως σε δύο κατηγορίες:

* Απλά θέματα της καθημερινής ζωής.
* Εξειδικευμένα θέματα, όπως αρχών, ιδεών, πεποιθήσεων κτλ.

Στην τελευταία κατηγορία συνήθως πραγματοποιείτε μία λογομαχία, στην οποία αντιπαρατάσσονται ισχυρά επιχειρήματα και από τις δύο πλευρές, με σκοπό είτε να πείσουν το αντιπαρατιθέμενο πρόσωπο είτε τα πρόσωπα που παρακολουθούν τον εν λόγω διάλογο.

## Είδη του λόγου

Τον διάλογο το συναντάμε σε διάφορα είδη του λόγου είτε της αρχαίας ελληνικής λογοτεχνίας είτε της νέας ελληνικής λογοτεχνίας. Ειδικότερα στην αρχαία ελληνική λογοτεχνία το διάλογο τον συναντάμε στα εξής λογοτεχνικά είδη:

* στην επική ποίηση,
* στη λυρική ποίηση,
* στη βουκολική ποίηση,
* στη σατιρική ποίηση και
* στο δράμα.

Στη νέα ελληνική λογοτεχνία το διάλογο τον συναντάμε στα εξής λογοτεχνικά είδη:

* στο μυθιστόρημα,
* στο διήγημα,
* στη νουβέλα και
* στο θεατρικό έργο.

Ειδικά στην περίπτωση των θεατρικών έργων, ο διάλογος είναι το βασικότερο στοιχείο της δομής τους, εκτός από την περίπτωση των μονολόγων.

Επίσης αισθητή κάνει την παρουσία του ο διάλογος στα δημοτικά τραγούδια και τις παραλογές. Ακολουθεί ένα χαρακτηριστικό απόσπασμα διαλόγου από το δημοτικό τραγούδι *Ο πραματευτής*.

>
> –Πούθ’ είναι σένα μάνα σου, πούθ’ είναι κι ο μπαμπάς σου;
>
> –Η μάνα μ’ ’πο τα Γιάννινα, μπαμπάς μ’ από την Προύσα.
>
> –Πόσα αδέρφια ήσασταν, σαν πόσα αδερφάκια;
>
> –Τρία αδέρφια ήμασταν τα τρία ’πο μια μάνα
>
> Γω είμαι ο πραματευτής κι γι–άλλος στο ζευγάρι
>
> κι ο τρίτος ο μικρότερος δώδεκα χρόνια κλέφτης.
>
>
>
>

## Σημειώσεις

## Παραπομπές
# Αλεξάντερ Πέιν

| Αλεξάντερ Πέιν |
| --- |
|  |
| Γέννηση | 10  Φεβρουαρίου 1961 Όμαχα |
| Χώρα πολιτογράφησης | Ηνωμένες Πολιτείες Αμερικής Ελλάδα (από 2022) |
| Σπουδές | Πανεπιστήμιο Στάνφορντ, Πανεπιστήμιο της Καλιφόρνιας, Λος Άντζελες, Σχολή θεάτρου κινηματογράφου και τηλεόρασης του Πανεπιστημίου της Καλιφόρνιας στο Λος Άντζελες, Πανεπιστήμιο της Σαλαμάνκα και Creighton Preparatory School |
| Ιδιότητα | σεναριογράφος, σκηνοθέτης κινηματογράφου, παραγωγός ταινιών, συγγραφέας, σκηνοθέτης και παραγωγός |
| Σύζυγος | Σάντρα Ο (2003–2006) |
| Βραβεύσεις | Βραβεία Writers Guild of America, Όσκαρ Καλύτερου Διασκευασμένου Σεναρίου (27  Φεβρουαρίου 2005), Χρυσή Σφαίρα καλύτερου σεναρίου (2005), βραβείο BAFTA καλύτερου διασκευασμένου σεναρίου (2005), Όσκαρ Καλύτερου Διασκευασμένου Σεναρίου (26  Φεβρουαρίου 2012) και βραβείο καλύτερης σκηνοθεσίας της Ένωσης Κριτικών Κινηματογράφου του Ντάλας-Φορτ Γουόρθ (2011) |
|  Σχετικά πολυμέσα |
|

Ο **Αλεξάντερ Πέιν** (αγγλικά: *Constantine Alexander Payne*, 10 Φεβρουαρίου 1961) είναι Αμερικανός σκηνοθέτης ταινιών, σεναριογράφος και παραγωγός, γνωστός για τις ταινίες *Πολίτης Ρουθ* (1996), *Η Εκλογή* (1999), *Σχετικά με τον Σμιντ* (2002), *Πλαγίως* (2004), *Οι Απόγονοι* (2011) και *Nebraska* (2013). Τα έργα του χαρκτηρίζονται για το μαύρο χιούμορ τους και τις σατιρικές απεικονίσεις της αμερικάνικης κοινωνίας. Ο Πέιν είναι δύο φορές νικητής του βραβείου Όσκαρ για καλύτερο διασκευασμένο σενάριο και τρεις φορές υποψήφιος για το Βραβείο Όσκαρ Καλύτερου Σκηνοθέτη.
Γεννήθηκε και μεγάλωσε στην Αμερικη ενώ οι γονείς του είναι και ελληνικής καταγωγής.

## Φιλμογραφία

### Σκηνοθέτης/Σεναριογράφος

* *Πολίτης Ρουθ* (Citizen Ruth, 1996)
* *Σκάνδαλα στα θρανία* (Election, 1999)
* *Σχετικά με τον Σμιντ* (About Schmidt, 2002)
* *Πλαγίως* (Sideways, 2004)
* *Οι Απόγονοι* (The Descendants, 2011)
* *Nebraska* (2013)

### Σεναριογράφος

* *Τζουράσικ Παρκ 3* (Jurassic Park III, 2001)
* *Ο Κύριος του Κυρίου* (I Now Pronounce You Chuck and Larry, 2007)

### Παραγωγός

* *Η Δολοφονία του Ρίτσαρντ Νίξον*  (The Assassination of Richard Nixon, 2004)
* *Ο Βασιλιάς και ο Θησαυρός* (King of California, 2007)
* *The Savages* (2007)
* *Ανασφάλειες Ζωής* (Cedar Rapids, 2011)

### Μικρού Μήκους

* *Carmen* (1985)
* *Paris, je t'aime* *(μέρος "14th arrondissement")* (2006)
* *The Passion Of Martin* (1991)

## Βιβλιογραφία

* "The Coffee Table, Coffee Table book" ,James Zemaitis (a Coffee table book)
* "The "The Sideways Guide to Wine and Life" with Jim Taylor and illustrated by Rex Pickett

## Παραπομπές

## Εξωτερικοί σύνδεσμοι

* AlexanderPayne.net - A Revolutionary American Filmmaker
* "The 'Quirky' New Wave". Αρχειοθετήθηκε 2007-09-27 στο Wayback Machine. Alternate Takes
* Film Streams non-profit film theater in Omaha, Nebraska, which has Payne on the Board of Directors
* Nebraska Life magazine article on Scottsbluff, Nebraska movie theater saved with the help of Alexander Payne
# Κβαντική θεωρία πεδίου

Η **κβαντική θεωρία πεδίου**, συντομογραφικά **QFT** από την αγγλική ορολογία quantum field theory, είναι μία σύχρονη θεωρία της φυσικής επιστήμης με ευρεία χρήση στη φυσική στοιχειωδών σωματιδίων και την φυσική συμπυκνωμένης ύλης.

Βασική ιδέα της θεωρίας είναι ότι σε κάθε πεδίο, η αλληλεπίδραση πραγματοποιείται με την μεταφορά ενός σωματιδίου, που ονομάζεται κβάντο του πεδίου, από το ένα σωματίδιο στο άλλο. Για παράδειγμα το κβάντο του ηλεκτρομαγνητικού πεδίου, είναι το φωτόνιο, ενώ της ισχυρής πυρηνικής δύναμης είναι το γλουόνιο. Σε τεχνικό επίπεδο, αυτά τα σωματίδια αλληλεπίδρασης αποτελούν διεγερμένες καταστάσεις του πεδίου.

Για παράδειγμα, η κβαντική ηλεκτροδυναμική (QED) χρησιμοποιεί ένα ηλεκτρονιακό πεδίο και ένα φωτονικό πεδίο, η κβαντική χρωμοδυναμική (QCD) έχει ένα πεδίο για κάθε τύπο κουάρκ και η φυσική συμπυκνωμένης ύλης ένα πεδίο ατομικής μετατόπισης που προκαλεί τα φωνόνια. Ο Edward Witten περιγράφει την QFT ως τη δυσκολότερη με διαφορά θεωρία της σύγχρονης φυσικής.

## Παραπομπές
# Ραανανά

| Ρανανά |
| --- |
|  |
|

|  |
| --- |
|  Έμβλημα |

 |
| Ρανανά
32°11′0″N 34°52′0″E |
| Χώρα | Ισραήλ |
| Διοικητική υπαγωγή | Υποδιαμέρισμα Πετάχ Τικβά |
| Ίδρυση | 2  Απριλίου 1922 και 1921 |
| Διοίκηση |
|  • Δήμαρχος | Χαΐμ Μπρόιντα (από 2018) |
| Έκταση | 14,878 km² |
| Υψόμετρο | 40 μέτρα |
| Πληθυσμός | 74.000 (31  Δεκεμβρίου 2018) |
| Ταχ. κωδ. | 43100–43110 |
| Ζώνη ώρας | UTC+02:00 |
| Ιστότοπος | Επίσημος ιστότοπος |
|  Σχετικά πολυμέσα |
|

Η **Ραανανά** (εβραϊκά: רַעֲנָנָה, σημ. «Φρέσκη») είναι εύπορη πόλη στη νότια Πεδιάδα Σαρόν του Κεντρικού Διαμερίσματος του Ισραήλ. Ιδρύθηκε το 1922 ως αμερικανοεβραϊκός οικισμός, περίπου 1 χλμ. νότια του παλαιστινιακού χωριού Ταμπσούρ, όπου είχε λάβει χώρα μια σημαντική μάχη του Α’ Παγκοσμίου Πολέμου τέσσερα χρόνια νωρίτερα.

Συνορεύει με τις Κφαρ Σαβά και Χοντ Χα Σαρόν στα ανατολικά και την Χερτσλιγιά στα νοτιοδυτικά, ενώ είχε πληθυσμό 78.562 κατοίκους το 2021. Παρ' όλο που η πλειοψηφία των κατοίκων της είναι ιθαγενείς Ισραηλινοί Εβραίοι, μεγάλο μέρος του πληθυσμού αποτελείται από Εβραίους μετανάστες από την Αμερική, την Ευρώπη και τη Νότια Αφρική.

Το βιομηχανικό πάρκο Ραανανά φιλοξενεί παγκόσμιες και τοπικές νεοφυείς εταιρείες. Χαρακτηρίστηκε «Πράσινη Πόλη» από τον Παγκόσμιο Οργανισμό Υγείας το 2005.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Ραανανά στο Wikimedia Commons
# Μαύρη φυλή

Μια γυναίκα από το Κονγκό.
Παιδιά στη Ναμίμπια.
Ο όρος **μαύροι** είναι ένας όρος που χρησιμοποιείται σε ορισμένες χώρες, συχνά σε κοινωνικά συστήματα φυλετικής ταξινόμησης ή εθνικότητας, για να περιγράψει τα άτομα που θεωρούνται ότι είναι σκουρόχρωμοι σε σύγκριση με την πλειοψηφία. Ως εκ τούτου, η έννοια της έκφρασης ποικίλλει ευρέως εντός των κοινωνιών. Για πολλές κοινωνίες ο όρος θεωρείται ρατσιστικός.

## Δείτε επίσης

* Έγχρωμος
# Κεντρικό Ινστιτούτο για τον ενιαίο κατάλογο των ιταλικών βιβλιοθηκών και για βιβλιογραφικές πληροφορίες

| Κεντρικό Ινστιτούτο για τον Ενιαίο Κατάλογο Ιταλικών Βιβλιοθηκών και για Βιβλιογραφικές Πληροφορίες |
| --- |
| κρατική υπηρεσία και εκδοτικός οίκος |
| Διεύθυνση | Viale Castro Pretorio, 105 |
| Χώρα | Ιταλία |
| Έναρξη κατασκευής | 1975 |
| Ιστότοπος |
| Επίσημος ιστότοπος |
|  Πολυμέσα |
| Δεδομένα () |

Το **Κεντρικό Ινστιτούτο για τον Ενιαίο Κατάλογο Ιταλικών Βιβλιοθηκών και για Βιβλιογραφικές Πληροφορίες** (Ιταλικά: *Istituto centrale per il catalogo unico delle biblioteche italiane e per le informazioni bibliografiche*) είναι υπηρεσία της κυβέρνησης της Ιταλίας η οποία υπάγεται στο υπουργείο Πολιτισμού και δημιουργήθηκε το 1975 με σκοπό τη δημιουργία ενός κοινού καταλόγου τεκμηρίων για όλες τις ιταλικές βιβλιοθήκες.

## Δραστηριότητες

* συντονίζει, προωθεί και διαχειρίζεται τον κατάλογο και το δίκτυο της Εθνικής Υπηρεσίας Βιβλιοθηκών και των υπηρεσιών διαβιβλιοθηκών δανεισμού και παροχής εγγράφων•
* συντονίζει, προωθεί και διαχειρίζεται τις εθνικές βάσεις δεδομένων που σχετίζονται με την απογραφή των χειρογράφων και τη βιβλιογραφία τους, την απογραφή και τη βιβλιογραφία αρχαίων βιβλίων και το Μητρώο των ιταλικών βιβλιοθηκών•
* διαχειρίζεται τις διαδικασίες συμμόρφωσης με την Εθνική Υπηρεσία Βιβλιοθηκών για εφαρμογές διαχείρισης βιβλιοθηκών·
* προωθεί και συντονίζει την ανάπτυξη εθνικών κανονισμών και διαδίδει διεθνή πρότυπα, διασφαλίζοντας την ομοιομορφία του καταλόγου και την παραγωγή εργαλείων βιβλιογραφικού ελέγχου·
* από το 2009 είναι η Εθνική Υπηρεσία για την Ιταλία για την εκχώρηση του κωδικού ISIL, του οποίου επέβλεπε τη μετάφραση·
* συμμετέχει σε διεθνές επίπεδο στην παραγωγή και ενημέρωση προτύπων βιβλιογραφικών·
* προωθεί και συντονίζει την ανάπτυξη προτύπων και κατευθυντήριων γραμμών σχετικά με την ψηφιοποίηση της βιβλιογραφικής και τεκμηριωτικής κληρονομιάς, στα στάδια της αρχειοθέτησης, της διαχείρισης, της διατήρησης και της πρόσβασης σε ψηφιακούς πόρους·
* συντονίζει την παρακολούθηση έργων ψηφιοποίησης και φροντίζει για τη δημοσίευση και χρήση ψηφιακών πόρων ενσωματώνοντάς τους στον κατάλογο SBN·
* συντονίζει την πολιτιστική διαδικτυακή πύλη από την αρχή·
* ασχολείται με δραστηριότητες κατάρτισης στους διάφορους τομείς δεξιοτήτων, αναπτύσσοντας παραδοσιακά προϊόντα και προϊόντα εκπαίδευσης εξ αποστάσεως•
* συμμετέχει σε διεθνή έργα στον τομέα της διάδοσης και ψηφιοποίησης πληροφοριών όπως CERL, DPE, Michael, TEL, Europeana.

## Παραπομπές

## Εξωτερικοί σύνδεσμοι

* Επίσημος ιστότοπος Αρχειοθετήθηκε 2014-03-28 στο Wayback Machine.
# Μεγάλη Βρετανία

Μεγάλη Βρετανία| *Great Britain* |
| --- |
| Δορυφορική εικόνα της Μεγάλης Βρετανίας τον Απρίλιο του 2002 |
|  |
| Γεωγραφία |
| Τοποθεσία | Βορειοδυτική Ευρώπη |
| Αρχιπέλαγος | Βρετανικές Νήσοι |
| Έκταση | 209.331 km² |
| Υψόμετρο | 1.345 μ |
| Υψηλότερη κορυφή | Μπεν Νέβις |
| Κυρίαρχο κράτος |
| **Ηνωμένο Βασίλειο** |
| Χώρες | Αγγλία, Σκωτία, Ουαλία |
| Μεγαλύτερη πόλη | Λονδίνο |
| Δημογραφικά |
| Πληθυσμός | 65.885.815 (2022) |
| Πυκνότητα | 314,74 /χλμ2 |
|  Σχετικά πολυμέσα |

Η **Μεγάλη Βρετανία** (αγγλικά: *Great Britain*‎‎), γνωστή απλώς και ως **Βρετανία**, είναι το μεγαλύτερο νησί των Βρετανικών Νήσων, ενός αρχιπελάγους που βρίσκεται στο βορειοδυτικό άκρο της ευρωπαϊκής ηπείρου. Είναι το μεγαλύτερο σε έκταση νησί στην Ευρώπη και ένατο μεγαλύτερο στον κόσμο. Μαζί με τα υπόλοιπα Βρετανικά Νησιά, με εξαίρεση τα πέντε έκτα της Ιρλανδίας, συγκροτούν το *Ηνωμένο Βασίλειο της Μεγάλης Βρετανίας και της Βορείου Ιρλανδίας*, ένα από τα 50 ανεξάρτητα κράτη της Ευρώπης. Συχνά η ονομασία *Μεγάλη Βρετανία* ταυτίζεται στην καθομιλουμένη με το σύνολο του Ηνωμένου Βασιλείου ή το σύνολο του Ηνωμένου Βασιλείου χωρίς τη Βόρεια Ιρλανδία. Οι κάτοικοι της με βάση τον γεωγραφικό (όπως επίσης και κρατικό) αυτόν όρο ονομάζονται *Βρετανοί*.

## Γεωγραφία

Η Μεγάλη Βρετανία είναι το μεγαλύτερο νησί των Βρετανικών Νήσων, ενός αρχιπελάγους που βρίσκεται βόρεια και δυτικά της ηπειρωτικής Ευρώπης, στον βόρειο Ατλαντικό Ωκεανό. Η γεωγραφική της θέση οριοθετεί μικρότερες εκτάσεις του Ατλαντικού Ωκεανού. Έτσι, στα ανατολικά βρέχεται από τη Βόρεια Θάλασσα, στα δυτικά από τη θάλασσα της Ιρλανδίας και στα νότια από το στενό της Μάγχης.

Το νησί έχει έκταση 209.331 τετραγωνικά χιλιόμετρα, το μήκος της ακτογραμμής είναι 17.820 χιλιόμετρα. Το ψηλότερο σημείο του είναι η κορυφή του όρους Μπεν Νέβις που βρίσκεται σε υψόμετρο 1.344 μέτρα.

## Κλίμα

Η Μεγάλη Βρετανία λόγω των θερμών ρευμάτων του Ατλαντικού Ωκεανού (το Ρεύμα του Κόλπου του Μεξικού επηρεάζει το κλίμα της δυτικής Γαλλίας, της Νορβηγίας, της νότιας Ισλανδίας και της Μεγάλης Βρετανίας) έχει Ωκεάνιο κλίμα με ήπιους χειμώνες όπου οι θερμοκρασίες κυμαίνονται από 6°C έως -4°C και δροσερά καλοκαίρια με θερμοκρασίες από 14°C έως 25°C βαθμούς Κελσίου. Επίσης παρατηρούνται ισχυρές βροχοπτώσεις όλο τον χρόνο ενώ οι χιονοπτώσεις παρατηρούνται κυρίως στη Σκωτία. Σε γενικές γραμμές η Σκωτία είναι το πιο κρύο μέρος της Μεγάλης Βρετανίας.

## Ιστορία

## Παραπομπές

## Εξωτερικοί σύνδεσμοι

* Αγγλία, Μεγάλη Βρετανία ή Ηνωμένο Βασίλειο;
# Μία Χαμ

| Μία Χαμ |
| --- |
|  |
| Γενικές πληροφορίες |
| Γέννηση | 17  Μαρτίου 1972 Σέλμα |
| Χώρα πολιτογράφησης | Ηνωμένες Πολιτείες Αμερικής |
| Ύψος | 165 cm  |
| Εκπαίδευση και γλώσσες |
| Ομιλούμενες γλώσσες | Αγγλικά |
| Σπουδές | Πανεπιστήμιο της Βόρειας Καρολίνας στο Τσάπελ Χιλ (1989–1993) Lake Braddock Secondary School |
| Πληροφορίες ασχολίας |
| Ιδιότητα | ποδοσφαιρίστρια |
| Περίοδος ακμής | 1989 |
| Οικογένεια |
| Σύζυγος | Nomar Garciaparra |
| Αξιώματα και βραβεύσεις |
| Βραβεύσεις | Honda Sports Award for Soccer (1994) Εθνική Αίθουσα Δόξας Γυναικών (2022) |
| Ιστότοπος |
| www.miafoundation.org |
|  Σχετικά πολυμέσα |
|

Η **Μία Χαμ** (*Mariel Margaret "Mia" Hamm-Garciaparra*, 17 Μαρτίου 1972) είναι Αμερικανίδα ποδοσφαιρίστρια. Θεωρούμενη ως μία από τις κορυφαίες όλων των εποχών, ψηφίστηκε καλύτερη παίκτρια του 20ού αιώνα από την IFFHS. Είναι μία από τις δύο μόνο ποδοσφαιρίστριες που συμπεριλήφθηκαν στη λίστα FIFA 100.

## Βιογραφικά στοιχεία

Γεννήθηκε στις 17 Μαρτίου 1972 στην Σέλμα της Αλαμπάμα στις Ηνωμένες Πολιτείες. Ξεκίνησε να παίζει ποδόσφαιρο το 1989 στο πανεπιστήμιο της Νορθ Καρολίνα. Έχει κατακτήσει με την Εθνική ομάδα των Η.Π.Α. δυο χρυσά Ολυμπιακά μετάλλια 1996 και το 2004, ένα ασημένιο το 2000 και τρία Παγκόσμια πρωταθλήματα το 1991, 1999, και το 2003. Έπαιζε στην θέση του επιθετικού και έχει με την εθνική ομάδα των Η.Π.Α. 176 συμμετοχές και έχει σημειώσει 158 γκολ. Έχει επίσης πανεπιστημιακά πρωταθλήματα ΗΠΑ το 1989, το 1990, το 1992 και το 1993, και ένα επαγγελματικό πρωτάθλημα το 2003 με τους Ουάσιγκτον Φρίντομς. Έχει αναδειχθεί από την FIFA δύο φορές καλύτερη παίκτρια του κόσμου (2001 και 2002). Σταμάτησε το ποδόσφαιρο το 2006 λόγω εγκυμοσύνης. Το 2007 μπήκε στο Ηall of Fame. Κατοικεί στο Λος Άντζελες.

Το 2024 η Διεθνής Ένωση Αθλητικού Τύπου (AIPS) την ψήφισε ως μια από τις καλύτερες 100 αθλήτριες όλων των σπορ των τελευταίων 100 χρόνων.

## Παραπομπές

## Εξωτερικοί σύνδεσμοι

* Φωτογραφίες και στατιστικά στα Αγγλικά Αρχειοθετήθηκε 2006-09-13 στο Wayback Machine.
* Mia Hamm Foundation
# 1639

| Το 1639 σε άλλα ημερολόγια |
| --- |
| Γρηγοριανό ημερολόγιο | 1639 *MDCXXXIX* |
| Ελληνικό αλφάβητο | ,ΑΧΛΘ´ |
| Ab urbe condita | 2392 |
| Αρμενικό ημερολόγιο | 1088 *ԹՎ ՌՁԸ* |
| Κινεζικό ημερολόγιο | 4335 – 4336 *戊寅 – 己卯* |
| Αιθιοπικό ημερολόγιο | 1631 – 1632 |
| Εβραϊκό ημερολόγιο | 5399 – 5400 |
| Περσικό ημερολόγιο | 1017 – 1018 |
| Ισλαμικό ημερολόγιο | 1049 – 1050 |
| Ινδουιστικά ημερολόγια |
| *Βικράμ Σαμβάτ* | 1694 – 1695 |
| *Σάκα Σαμβάτ* | 1561 – 1562 |
| *Κάλι Γιούγκα* | 4740 – 4741 |

*Η τρέχουσα σελίδα αφορά το έτος 1639 κατά το Γρηγοριανό ημερολόγιο*

## Γεγονότα

* 14 Ιανουαρίου - Το Κονέκτικατ υιοθετεί τις «Θεμελιώδεις Αρχές», το πρώτο γραπτό Σύνταγμα με το οποίο σχηματίστηκε κυβέρνηση.
* 13 Μαρτίου - Το κολλέγιο Χάρβαρντ παίρνει το όνομά του από τον κληρικό Τζων Χάρβαρντ.
* 14 Απριλίου - Οι Σουηδοί νικούν τις αυτοκρατορικές δυνάμεις στη μάχη του Κέμνιτς. Η νίκη των Σουηδών παρατείνει τον Τριακονταετή Πόλεμο και τους επιτρέπει να προχωρήσουν στη Βοημία.
* 22 Αυγούστου - Η Βρετανική Εταιρεία Ανατολικών Ινδιών αγοράζει μία λωρίδα γης στην Ινδία για την κατασκευή ενός οχυρού, του πρώτου οικισμού της Βρετανικής Ινδίας, ιδρύοντας έτσι τη σημερινή Τσεννάι, πρωτεύουσα της ινδικής πολιτείας Ταμίλ Ναντού.

## Γεννήσεις

* 5 Ιανουαρίου - Ότο Βίλχελμ φον Κένιξμαρκ, Σουηδός στρατιωτικός
* 22 Δεκεμβρίου - Ρακίνας, Γάλλος δραματουργός

## Θάνατοι

* 20 Ιανουαρίου - Μουσταφά Α΄, Οθωμανός σουλτάνος
* 21 Μαΐου - Τομάζο Καμπανέλα, Ιταλός θεολόγος και ποιητής
* 20 Σεπτεμβρίου - Γιοχάννες φαν Μόιρς, Ολλανδός λόγιος
* Τζων Φορντ, Άγγλος συγγραφέας